Herbert Alexander Rosenstein

Herbert Alexander Rosenstein (6. jaanuar 1910 Tallinn – 14. märts 1989 Turu) oli Eesti vaimulik.

Ta lõpetas 1929. aastal Tallinna Toomkooli. Õppis aastatel 1930–1933 Tartu Ülikoolis õigusteadust ja 1933–1937 usuteadust. Ordineeriti 19. detsembril 1937 õpetajaks.

Töötas aastatel 1937–1939 Noarootsi Püha Katariina koguduse vikaarõpetajana.

1939. aastal põgenes Saksamaale ja oli aastatel 1941–1945 Wehrmachtis. 

Aastatel 1946–1950 oli ta abivaimulik Günzburgis (Švaabimaa ringkonnas Baieri liidumaal). Aastatel 1950–1964 oli ta kirikuõpetaja Bachhausenis Mühlhauseni lähedal (Neumarkt in der Oberpfalz kreisis Oberpfalzi ringkonnas Baieri liidumaal).

1964. aastast elas Soomes ja töötas Turu Saksa meremisjoni õpetajana. 1973. aastal jäi pensionile.Konrad Veem Eesti Vaba Rahvakirik Dokumentatsioon ja leksikon EVR Stockholm 1988Album Academicum Universitatis Tartuensis 1918–1944. III, lk. 27 

Isiklikku
Tema abikaasa Salme Raatma-Rosenstein oli lastekirjanik. Peres oli viis last, poeg Gustav-Siegfried Rosenstein valis isa eeskujul vaimuliku elukutse.EELK 1990/2

Viited

Kategooria:Noarootsi Püha Katariina koguduse vaimulikud
Kategooria:Tartu Ülikooli usuteaduskonna vilistlased
Kategooria:Üliõpilasselts Liivika liikmed
Kategooria:Tallinna Toomkooli vilistlased
Kategooria:Sündinud 1910
Kategooria:Surnud 1989